**návrh VZN vyvesené na úradnej tabuli v obci Vavrečka dňa 9.10.2009**

**Zvesené dňa**

**Všeobecne záväzného nariadenie obce Vavrečka**

**č: 4/2009**

**o podmienkach predaja výrobkov a poskytovania služieb na trhových miestach v obci Vavrečka**

**Všeobecne záväzné nariadenie**

**obce Vavrečka č.: 4/2009**

**o podmienkach predaja výrobkov a poskytovania služieb na trhových miestach v obci**

Obecné zastupiteľstvo vo Vavrečke v zmysle zákona SNR č.369/1990 Zb.§ 6 o obecnom zriadení v znení zmien a doplnkov, § 3 odst. 3 zák. č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov vydáva toto všeobecne záväzné nariadenie /ďalej len VZN/ obce Vavrečka

**Čl. 1**

**Úvodné ustanovenie**

 Toto VZN upravuje podmienky predaja výrobkov a poskytovania služieb na trhových miestach najmä :

 a/ zriadenie trhových miest na území obce

 b/ osoby oprávnené predávať výrobky a poskytovať služby na trhových miestach

 c/ podmienky predaja výrobkov na trhových miestach

 d/ druhy poskytovaných služieb

 e/ zákaz predaja niektorých výrobkov

 f/ povinnosti predávajúcich na trhových miestach

 g/ orgány dozoru a sankcie

**Čl. 2**

**Základné pojmy**

1.Trhovým miestom pre účely tohto VZN je trhovisko a ambulantný predaj, príp. priestranstvo alebo nebytový priestor, ktorý nie je prevádzkarňou, ale fyzická alebo právnická osoba, ktorá je jeho vlastníkom (správcom), ho prenajme na ambulantný predaj,

 a/ trhovisko – je nekryté, alebo čiastočne kryté priestranstvo trvale vyhradené na sústredený

 predaj výrobkov a poskytovania služieb,

 b/ ambulantný predaj – je predaj v stánkoch s dočasným stanovišťom, predaj v pojazdnej

 predajni.

**Čl. 3**

**Zriadenie trhových miest**

Zriadenie trhového miesta povoľuje obec. Pri povoľovaní zriadenia trhového miesta sa prihliada na dodržiavanie a ochranu verejného poriadku, na verejné záujmy obce a jej obyvateľov .

Na území obec povoľuje zriadiť trhové miesto:

* verejné priestranstvo pre obecným úradom pop.č. 203
* sála kultúrneho domu

Správcom trhového miesta je Obecný úrad Vavrečka

Príležitostný predaj : pondelok – piatok : 8:00 hod. – 17:00 hod.

**Čl.4**

**Osoby oprávnené predávať výrobky a poskytovať služby na trhových miestach**

Na základe povolenia obce môžu na trhových miestach predávať výrobky a poskytovať služby :

a/ fyzické a právnické osoby oprávnené na podnikanie podľa osobitných predpisov

b/ fyzické osoby predávajúce vlastné použité výrobky v primeranom množstve medzi sebou.

**Čl.5**

**Podmienky predaja výrobkov na trhových miestach v obci**

1. Na trhových miestach v obci je možné predávať nasledovný tovar:

a/ ovocie, zelenina

 b/ kvety

 c/ knihy a periodiká

d/ drobné umelecké predmety a drobné remeselné výrobky

e/ textil a obuv

f/ včelie produkty odsúhlasené príslušnou veterinárnou správou

g/ mäsové výrobky / schválené príslušnou veterinárnou správou + schválené auto/

h/ mrazené výrobky / schválené príslušnou veterinárnou správou + schválené auto/

ch/ živé zvieratá/ schválené príslušnou veterinárnou správou + schválené auto/

 **Čl.6**

**Druhy poskytovaných služieb**

Na trhových miestach možno poskytovať tieto služby:

 a/ brúsenie nožov, nožníc a nástrojov

 b/ oprava dáždnikov

 c/ oprava a čistenie obuvi

 d/ kľúčové služby

 e/ ďalšie služby, podľa zváženia správcu trhoviska

**Čl.7**

**Zákaz predaja niektorých výrobkov**

. Na trhových miestach je zakázané predávať:

 a/ zbrane a strelivo

 b/ výbušniny a pyrotechnické výrobky

 c/ tlač a iné veci, ktoré ohrozujú mravnosť

 d/ tabak a tabakové výrobky

 e/)lieh, destiláty a spotrebiteľsky balené alkoholické nápoje

 f/ jedy, omamné a psychotropné látky

 g/ lieky

 i/ automobily, motocykle, ich súčiastky a príslušenstvo

 j/ chránené rastliny , exempláre rastlín a invázne druhy rastlín

 **Čl.8**

 **Povinnosti predávajúcich na trhových miestach**

1/Predávajúci je povinný na trhovom mieste:

a/ označiť svoje predajné zariadenie svojim menom, priezviskom a adresou predávajúceho alebo názvom a sídlom

b/ zreteľne označiť predávané výrobky a poskytované služby cenou c/ predávajúci je povinný udržiavať predajné miesto a jeho bezprostredné okolie v čistote a poriadku a po ukončení predaja ho po sebe upratať,

 d/ používať elektronickú a registračnú pokladnicu podľa osobitných predpisov

2/Predávajúci je povinný na trhovom mieste predložiť správcovi trhového miesta a orgánu trhového dozoru:

a/ doklad o oprávnení podnikať, povolenie na predaj výrobkov a poskytovanie služieb na trhovom mieste a preukaz totožnosti

b/ zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru alebo poskytovaných služieb

c/ doklad o nadobudnutí tovaru , ktorý sa nevyžaduje, ak ide o predaj vlastných použitých výrobkov medzi fyzickými osobami v primeranom množstve.

**Čl. 9**

**Orgány dozoru a sankcie**

Predaj na trhových miestach riadi obec, povolenia a informácie sa vydávajú na obecnom úrade.

1/Orgány trhového dozoru sú:

a/ Slovenská obchodná inšpekcia

b/ obec Vavrečka , zastúpená starostom obce

2/Orgány dozoru môžu ukladať sankcie za porušovanie všeobecne platných predpisov v zmysle §12 zákona č. 178/1998 Z.z. o podmienkach predaja výrobkov a poskytovania služieb na trhových miestach v znení neskorších predpisov do 16 596,50 €.

3/ Evidenciu o uložených sankciách vedie obec cestou obecného úradu.

4/ Pokuty uložené obcou sú príjmom rozpočtu obce.

**Čl. 10**

**Záverečné ustanovenia**

Toto všeobecne záväzné nariadenie č. 4/2009 bolo schválené uznesením Obecného zastupiteľstva č. 33/2009 dňa 28.10.2009 a nadobúda účinnosť 13.11.2009

Vo Vavrečke 28.10.2009

 Pavol H o l m í k

 starosta obce

**Obecný úrad Vavrečka,029 01**

**DODATOK č.1 k VZN č.4/2009**

**Všeobecne záväzné nariadenie**

**obce Vavrečka č.: 4/2009**

**o podmienkach predaja výrobkov a poskytovania služieb na trhových miestach v obci**

Mení a dopĺňa sa :

**Čl.3**

**Zriadenie trhových miest**

Na území obec povoľuje zriadiť trhové miesto:

* verejné priestranstvo pred obecným úradom pop.č.203 na pozemku **parcelné číslo** **KN-C 646/1**

**Čl.5**

**Podmienky predaja výrobkov na trhových miestach v obci**

1. Na trhových ch miestach v obci je **môžné predávať nasledovný tovar** :

 **a/ ovocie , zelenina** – musia vyhovovať hygienickým požiadavkám v zmysle platných právnych predpisov. Predávaná zelenina a ovocie musia byť očistené od hliny a zvädnutých častí, nesmú byť zhnité a plesnivé.. Za zdravotnú bezchybnosť a kvalitu zodpovedá predávajúci. Počas predaja musí predávajúci chrániť tovar pred znečistením, v zimnom období pred primrznutím.

 **f) včelí med** na ľudskú potrebu môže priamo predávať len prvovýrobca, ktorý je držiteľom

 včelstiev a je na priamy predaj medu zaregistrovaný

Podmienky na predaj živých zvierat:

**živá hydina**- môžu predávať len fyzické a právnické osoby, ktoré sa preukážu súhlasným stanoviskom na predaj hydiny od príslušnej RVPS podľa pôvodu hydiny. RVPS vydá súhlas na predaj živej hydiny len tým žiadateľom, ktorý majú svoj chov pod veterinárnym dozorom a splnia požiadavky na prepravu hydiny.

Dodatok č. 1 k VZN č.4/2009 bolo schválené uznesením obecného zastupiteľstva č. 25/2010

dňa 14.07.2010 a nadobúda účinnosť 01.08.2010 .

Vo Vavrečke 15.07.2010

 Pavol H o l m í k

 starosta obce